Gaiziņš

GaiziņšGaiziņš Vietvārdu datubāze jeb Gaiziņkalns ir paugurs Vidzemes augstienē, Madonas novada Bērzaunes pagastā, augstākais paugurs Latvijā. Tā absolūtais augstums sasniedz 311,94 metrus virs jūras līmeņa.Gaiziņkalna augstuma precizēšana  Latvijas Ģeotelpiskās informācijas aģentūra

 Vēsture 

Kalna vecumu ģeologs Vitālijs Zelčs novērtējis kā vairāk nekā 16 000 gadu.

Zināms, ka jau 19. gadsimtā uz Gaiziņkalna rīkotas zaļumballes. Frīdriha Georga Vilhelma Strūves 1816. gadā uzsākto starpvalstu triangulācijas mērījumu laikā viņš ar ekspedīciju 1817. un 1818. gadā veica arī Gaiziņkalna (tālaika nosaukums: Gaissa-kalns) augstuma mērīšanu, nosakot tā augstumu 968 pēdas jeb 313,4 m v.j.l. Par Gaiziņkalnu „Baltijas Vēstneša” 1878. gada 36. numurā rakstīja Reinis Kaudzīte:

Tā paša gada „Baltijas Vēstneša” 35. numurā arī publicēts garš botāniķa Jāņa Ilstera dzejolis „Gaisziņu kalns”, kurā viņš daudzinājis Gaiziņu:

1930. gadā Gaiziņā uzcēla 31 m augstu koka skatu torni ar skatu laukumu 22 m augstumā, bet par godu Latvijas prezidenta Alberta Kvieša apmeklējumam kalna virsotnē uzstādīja akmeni ar iekaltu uzrakstu: „Valsts prezidents Alberts Kviesis 1930. g. 17. VIII apmeklēja šo augstāko vietu Latvijā.”
1936. gadā aizsākās Gaiziņkalna karnevāla tradīcijas, kas aprakstītas Ilzes Kalnāres garstāstā "Sniega Roze". ILZES KALNĀRES „SNIEGA ROZES” LITERĀRO TĒLU UN PROTOTIPU DZĪVES LĪKLOČI Laimdota Ivanova, publicēts Rēzeknes Augstskolas 2. starptautiskās zinātniskās konferences “Autors. Teksts. Laikmets” rakstu krājumā 2014.gadā

1987. gadā ap Gaiziņu 1500 ha platība izveidoja Gaiziņkalna dabas parku.

 Skatu tornis 
Gaiziņkalna ķieģeļu skatu torņa celtniecība tika uzsākta 1982. gadā pēc 1978. gadā izstrādāta projekta un tā arī līdz galam netika pabeigta. Sākotnēji skatu torņa augstums bija plānots 51 metrs, bet celtniecības gaitā tā augstums tika samazināts līdz 41 metram. Skatu torņa celtniecības pabeigšanai pietrūka līdzekļu. Turklāt darbu gaitā tika konstatēts, ka skatu torņa pamati ir nepareizi izbūvēti, tādēļ celtne nebija droša un ekspluatācijā tā arī netika nodota.

2012. gada 14. decembrī, daudzu interesentu acu priekšā, skatu tornis tika demontēts, uzspridzinot to. To bija uzņēmies Zemessardzes 54. Inženiertehniskais bataljons un viss noritēja pēc iecerētā plāna — veicot spridzināšanu ap plkst. 13.00, tornis sadalījās divās daļās un sabruka.

 Slēpošanas trases 
Gaiziņkalnā ir ierīkotas trīs apgaismotas trases: Golgāts (garums 320 m, augstumu starpība 61 m), Pirtnieks jeb Mazais Golgāts (garums ir 310 m, augstumu starpība 54 metri) un Kamielis jeb Meža trase.slalom.lv

 Galerija 

 Skatīt arī 
 Latvijas augstākie pauguri
 Vidzemes augstiene
 Gaiziņkalna dabas parks

 Atsauces 

 Ārējās saites 

Kategorija:Latvijas pauguri
Kategorija:Bērzaunes pagasts
Kategorija:Kalnu slēpošana Latvijā